شەفەق نیوز/ دۊای بەسیان سنوورەیلە ئەرا  ماوەیگ فرە جۊر بەشیگ لە ڕێکارەیل نواگردن لە بڵاوبۊن ڤایرۆس کۆرۆنا، وڵات ڤێتنام بڕیار دایە لە رووژ 15ی ئادار جارێکیگتر سنوورەیلی لە رۊ گەشتیارەیل وڵاتەگە واز بکەێد.
مەرجەیل ڤێتنام ئەرا ئەو گەشتیارەیلە ک سەردان وڵاتەگە کەن ئەوەس ک گشت ئەو کەسەیلە تەمەنیان  12 ساڵ ئەوبانە، بایەت هەردگ تاقەبەش ڤاکسینەگەیان وەرگردۊن، یا ئەنجام وشکین ڤایرۆس کۆرۆنا وەپیان بوود و تۊشبۊ ڤایرۆسەگە نەون.
